Diari Oficial de la Generalitat Valenciana


Sumari del DOGV 2274, del 25-05-1994 (1994/831530)

RESOLUCIÓ de 28 d'abril de 1994, de la Direcció General d'Ordenació i Innovació Educativa, per la qual s'autoritza els centres públics de pre-escolar que ho sol liciten a desenvolupar el currículum de l'educació infantil de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2274

Data del DOGV
:   25-05-1994

Secció del DOGV
:   ALTRES DISPOSICIONS

Número del document
:   1994/831530


Data del document
:   28-04-1994

Organisme emissor
:   Conselleria de Educació i Ciència

Tipus de document
:   Resolució

RESOLUCIÓ de 28 d'abril de 1994, de la Direcció General d'Ordenació i Innovació Educativa, per la qual s'autoritza els centres públics de pre-escolar que ho sol·liciten a desenvolupar el currículum de l'educació infantil de la Comunitat Valenciana. [94/3250]  
La implantació del segon cicle de l'Educació Infantil a la Comunitat Valenciana es realitza de manera gradual segons estableix l'Ordre de 17 de juny de 1992.  
Aquesta modalitat no ha d'impedir que, als centres en els quals continue vigent l'Educació Pre-escolar, els equips docents intenten realitzar un acostament al nou sistema educatiu, unificant terminologies i acomodant els aspectes relacionats amb les activitats docents pròpies de l'etapa de l'Educació Infantil. D'aquesta manera s'inicia un procés en el qual de forma progressiva l'equip docent de Pre-escolar pren decisions i coordina la seua actuació amb l'equip de l'Educació Primària, fa possible una coherència i continuïtat en l'acció docent, fins que el segon cicle de l'Educació Infantil s'implante de manera generalitzada a tota la Comunitat Valenciana.  
D'altra banda, la pròxima publicació del Decret del Consell de la Generalitat Valenciana, pel qual s'aprovarà el Reglament Orgànic i Funcional de les Escoles d'Educació Infantil i dels Col·legis d'Educació Primària públics, farà necessari que els centres de pre-escolar, integrats en els col·legis de primària, participen plenament en la dinàmica de funcionament del centre, i assumisquen de forma col·lectiva el conjunt de decisions que afavorisquen la qualitat i millora de l'ensenyament.  
Per tant, aquesta Direcció General, d'acord amb les atribucions que li confereix el Decret 115/1992, de 20 de juliol, resol dictar el que segueix:  
1. Els centres d'educació pre-escolar que vulguen aplicar el Decret 19/1992, de 17 de febrer, pel qual s'estableix el currículum de l'Educació Infantil a la Comunitat Valenciana hauran de sol·licitar la seua autorització a la Direcció General d'Ordenació i Innovació Educativa abans del 20 d'abril del curs anterior a la seua aplicació.  
2. Els centres autoritzats desenvoluparan el currículum de l'Educació Infantil i iniciaran, a partir del curs següent a la seua autorització, l'elaboració del projecte curricular respectiu segons els terminis establerts en l'Ordre de 14 de setembre de 1992, (DOGV, 02.11.92).  
València, 28 d'abril de 1994.- El director general d'Ordenació i Innovació Educativa: Pascual Masià González.